Το πρώτο ρωσικό τεστ ταχείας διάγνωσης του κορωνοϊού εγκρίθηκε από τον ρωσικό Εθνικό Οργανισμό Υγείας και παρέχει την δυνατότητα με την χρήση ενός καθιερωμένου ιατρικού εξοπλισμού να γίνεται η διάγνωση του ιού μέσα σε διάστημα 40 λεπτών με ποσοστό επιτυχίας 94%.

Το τεστ ταχείας διάγνωσης κατοχύρωσε η ρωσική φαρμακευτική εταιρεία Generium, και το δημιούργησε ο όμιλος εταιρειών «Medico biologitseski soyuz», αναφέρει σε ανακοίνωση της η εταιρεία.

Η εταιρεία ανακοίνωσε ότι το τεστ ταχείας διάγνωσης ήδη διοχετεύεται στις περιφέρειες της Ρωσίας και πως μέχρι στιγμής έχει σταλεί στις πρώτες 16 περιφέρειες της χώρας, ενώ προβλέπεται ότι έως το τέλος της εβδομάδας θα το έχουν προμηθευθεί το 90% των περιφερειών.

Η εταιρεία σχεδιάζει να παράγει προσεχώς έως 500.000 τεστ ταχείας διάγνωσης εβδομαδιαίως.

Πηγή: ΑΠΕ-ΜΠΕ, TASS